b'\n_START_ARTICLE_\nThe Hockey News\n_START_PARAGRAPH_\nHokejske novice (izvirno The Hockey News) je severnoameri\xc5\xa1ka revija, ki jo izdaja zalo\xc5\xbeni\xc5\xa1ka hi\xc5\xa1a Transcontinental. Revijo The Hockey News ali THN sta ustanovila Ken McKenzie in Bill Cote leta 1947. Odtlej je verjetno najbolj znana hokejska publikacija v Severni Ameriki._NEWLINE_THN natisne 26 rednih izdaj in 4 posebne izdaje na leto._NEWLINE_Revija v prvem planu pokriva ligo NHL, pri \xc4\x8demer se zana\xc5\xa1a na lokalne pisce, ki pokrivajo vsako mo\xc5\xa1tvo. Revija ima 225.000 bralcev na izdajo. Manj\xc5\xa1i razdelki v reviji pokrivajo ni\xc5\xbeji, mladinski, univerzitetni in mednarodni hokej na ledu. Letne izdaje vsebujejo Pregled nabora, Pogled v prihodnost in Letopis._NEWLINE_THN je mo\xc5\xbeno naro\xc4\x8diti v Severni Ameriki in Evropi, digitalno pa po vsem svetu. Revijo je mo\xc5\xbeno dobiti tudi v mnogih trafikah po Severni Ameriki._NEWLINE_Jason Kay je trenutni glavni urednik, veteranski pisec je Ken Campbell. K reviji prispeva tudi Adam Proteau._NEWLINE_Biv\xc5\xa1i glavni urednik je Bob McKenzie, komentator na TSN, kot tudi producent na TSN, Steve Dryden._NEWLINE_Leta 2008 je osebje revije THN sodelovalo pri izboru IIHF Mo\xc5\xa1tva zvezd stoletja.'